Ijinet eo bet ar ribod a-gozh, un ardivink simpl a-walch evit gellout dornañ an dienn a zo bet lakaet un tammig da ziazezañ. Ar ribod a zo ul lestr klos gant un toull evit plantañ ur vazh hir a vez bountet-divountet e-barzh ken e vez dornet an dienn a frapadoù berr. E Europa, meur a ribot hengounel a oa graet pe e priaj pe en doare an tonelloù.  Pa vez echuet gant an dornañ e vez lakaet a-gostez al laezh ribot ha gwalchet e vez gant dour an druz a chom ken neuz ket mui a laezh ribot enni.  En  XXvet kantved ez eus bet ijinet ardivinkoù bras-tre ma vez lakaet miliadoù litrad dienn da vezañ mezellet ha pa ya er-maez an amanenn dindan gwask hag e vez graet kanolioù-amanenn eus ar ribodoù greantel ivez.